Subject: Re: [lojban] Re: Aspects : prematurely

From: "Jorge Llambias" <[email-masked]>
Date: Thu, 12 Jul 2001 00:41:12

la xod cusku di'e

>.i ru'a sarcu fa le cmavo poi tcita le cnano be ma'i le temci cmavo .i
>da'i de cmavo pe la'e di'u .iseni'ibo
>
>lu mi za'o klama li'u binxo lu mi ca'a de pu co'u klama li'u .i
>lu mi xa'o klama li'u binxo lu mi co'u de ba klama li'u
>
>.i ju'oru'e .i ko pensi le mi sidbo .enai le steci ke temci cmavo poi mi
>cuxna ke'a

to pe'i do skudji zo co'a enai zo ca'a toi

i ku'i pe'i la'e di'u na drani i lu za'o klama li'u se smuni genai
lu pu co'u klama li'u gi lu klama ba le nu mo'u klama li'u
i si'a lu xa'o klama li'u go'i lu na'e klama pu le nu mo'u klama li'u
i va'o le remei le nu mo'u klama na ca'a fasnu

i le nu pu co'u klama cu purci
i le nu za'o klama ka'e purci ja cabna ja balvi

i lu za'o na li'u fa'u lu xa'o na li'u ka'e se pilno le re drata
ke seldji smuni i lu za'o na klama li'u se smuni lu na'e klama pu
le nu mo'u na klama i va'i ei le nu na klama cu mulno i ku'i
se fanmo nagi'e stali le nu fasnu i si'a lu xa'o na klama li'u se
smuni lu klama pu le nu mo'u na klama i va'i ei le nu na klama cu
stali i ku'i mulno nagi'e se fanmo

mu'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.